Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 730

6. A tartályokat hőszigetelni kell. A hőszigetelést ütések ellen folytonos fémburkolattal kell védeni. Ha a tartály és a fémburkolat közötti tér légüres (vákuumszigetelés), a védőburkolatot úgy kell méretezni, hogy legalább 100 kPa (1 bar) külső nyomásnak álljon ellen alakváltozás nélkül. Ha a burkolat gáztömören zár (pl. vákuumszigetelés esetén), külön berendezéssel kell megakadályozni, hogy a tartályon vagy szerelvényein bekövetkező tömítetlenség esetén a szigetelőrétegben veszélyes nyomás keletkezzék. A berendezésnek meg kell akadályoznia, hogy a szigetelésbe nedvesség hatoljon be. 2.2.2.2.4 Követelmények a gyúlékony, mérgező gázokhoz használható tartályokra 2.2.2.2.4.1 A 2.2.2.2.1 pont (3) bekezdése szerinti tartályokon az esetleges vizsgálónyíláson, amelyet biztosan záró fedéllel kell ellátni, és az üledék eltávolításához szükséges nyíláson kívül legfeljebb két további nyílás lehet, amelyek közül egyik a töltésre, a másik az ürítésre szolgál. A 2.F sorszám alá tartozó gázokhoz használt, a 2.2.2.2.1 pont (1) és (3) bekezdése szerinti tartályok további nyílásokkal is elláthatók, elsősorban a folyadékszint és a manometrikus nyomás ellenőrzésére. 2.2.2.2.4.2 A zárószelepeket hatékonyan kell védeni a sérülésekkel szemben, amelyek a tartályok leesésekor, valamint a szállítás és a halmazolás során a gáz kiszabadulását okozhatnák. Ez a követelmény akkor tekinthető teljesítettnek, ha a következő feltételek közül egy vagy több teljesül:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes